கேள்வி: சி. சிங்காரவடிவேல் - இளமையும் கல்வியும் என்பது என்ன?
பதில்: சிங்காரவடிவேல் திருவாரூர் மாவட்டம் உள்ள மன்னார்குடி வட்டாரத்தில் எடமேலையூர் மேற்கு ஊராட்சி கிராமத்தில் எஸ். க. சிவானந்தம் சாளுவர் கோவிந்தம்மாள் இணையருக்கு மகனாக 1934 மார்ச் 17இல் பிறந்தார். எடமேலையூரில் உள்ள பள்ளியில் பள்ளிக் கல்வியினைப் படிக்கத் தொடங்கியவர், பின்னர் வடுவூரில் உள்ள இராமவிலாசு நடுநிலைப் பள்ளியில் சேர்ந்தார். இதன் பின்னர் மன்னார்குடி தேசிய உயர்நிலைப் பள்ளியில் சேர்ந்தார். 11ஆம் வகுப்பு வரை மன்னார்குடியில் பள்ளிக் கல்வியினை முடித்து திருச்சிராப்பள்ளி தூய வளனார் கல்லூரி, திருச்சி இடைநிலை வகுப்பினையும், இளங்கலைப் பொருளியல் படிப்பினை 1954ஆம் ஆண்டும், 1956ஆம் ஆண்டு முதுகலை பொருளியல் படிப்பினையும் முடித்தார். இதன் பின்னர் சென்னையிலுள்ள அரசு சட்டக் கல்லூரியில் இளங்கலைச் சட்டப் படிப்பினை தொடர்ந்தார்.
கேள்வி: சி. சிங்காரவடிவேல் - வழக்கறிஞராக பற்றி விளக்கவும்.
பதில்: சட்டப்படிப்பினை முடித்தப் பின்னர் 1960ஆம் ஆண்டு வழக்கறிஞராகப் பதிவு செய்துகொண்டு, சென்னை மற்றும் தஞ்சாவூர் நீதிமன்றங்களில் பணியாற்றினார். புகழ் பெற்ற வழக்கறிஞராகத் திகழ்ந்தார். இவரின் நேர்மை, எளிமை மற்றும் மக்கள் பணியினை பாராட்டி தமிழக அரசு 2012ஆம் ஆண்டு பெருந்தலைவர் காமராசர் விருது வழங்கி கௌரவித்தது.
கேள்வி: சி. சிங்காரவடிவேல் - அரசியல் குறித்து விரிவாக சொல்லுங்கள்.
பதில்: சிங்காரவடிவேல் முதன் முதலாக இந்திய நாடாளுமன்றத்திற்கு 1979ஆம் ஆண்டு நடைபெற்ற நாடாளுமன்ற மக்களவை இடைத்தேர்தலில் தஞ்சாவூர் மக்களவைத் தொகுதி இந்திய தேசிய காங்கிரசு வேட்பாளராக போட்டியிட்டுத் தேர்ந்தெடுக்கப்பட்டார். இவர் இப்பதவியினை சூன் 18, 1979 முதல் ஆகத்து 22, 1979 வரை குறுகிய காலமே வகித்தார். இதன் பின்னர் 1980ஆம் ஆண்டு நடைபெற்றத் தேர்தலில் மீண்டும் தஞ்சாவூர் மக்களவைத் தொகுதியில் போட்டியிட்டு வெற்றிபெற்று 1984 வரை முழு மக்களவைக் காலமும் பதவிவகித்தார். இதனைத் தொடர்ந்து 1984ஆம் ஆண்டு நடைபெற்ற எட்டாவது மக்களவைக்கானத் தேர்தலிலும், 1989ஆம் ஆண்டு நடைபெற்ற ஒன்பதாவது மக்களவைத் தேர்தலிலும் போட்டியிட்டு வெற்றி பெற்று உறுப்பினரானார்.
கேள்வி: சி. சிங்காரவடிவேல் - இறப்பு பற்றி விளக்கவும்.
பதில்: கொரோனா தொற்றால் பாதிக்கப்பட்ட இவர், தஞ்சாவூர் தனியார் மருத்துவமனையில் சிகிச்சை பெற்று வந்த நிலையில் சிகிச்சை பலனின்றி, சனவரி 31, 2022 அன்று காலமானார்.